கேள்வி: பகாங் சுல்தான் அகமது முவாசாம் சா - கிள்ளான் போர் பற்றி விளக்கவும்.
பதில்: சுல்தான் அகமது முவாசாம் சா ஆட்சியின் தொடக்க கால ஆண்டுகளில், பகாங் மாநிலம் பல்வகையான கொந்தளிப்புகளில் சிக்கியது. சிலாங்கூர் வசித்து வந்த துன் முதாகிரின் மகன்களால் சுல்தான் அகமது முவாசாம் சாவைக் கவிழ்க்க பல்வேறு முயற்சிகள் மேற்கொள்ளப்பட்டன. இதுவே பகாங் ஆட்சியை கிள்ளான் போர் நேரடியாக ஈடுபட வழிவகுத்தது. பகாங் - சிலாங்கூர் வட்டாரங்களில் நடைபெற்ற உள்நாட்டுப் போர்கள்; ஆளும் வர்க்கத்திற்கும் பிராந்தியத் தலைவர்களுக்கும் இடையே கருத்து வேறுபாடுகளை ஏற்படுத்தின. உள்நாட்டுப் போர்களுக்குப் பின்னர் இரு தரப்பும் பல பிரிவுகளாகப் பிரிந்தன. 1881-ஆம் ஆண்டில், பகாங் மாநிலத்திலும், மேற்கு மலாய் மாநிலங்களிலும் தன்னுடைய அதிகாரம் குறைந்து வருவதை உணர்ந்த சுல்தான் அகமது முவாசாம் சா, தன்னை முன்னிலைப்படுத்த முயற்சிகள் மேற்கொண்டார். அந்த வகையில் தமக்குத் தானே துன் வான் அகமது சுல்தான் அகமது அல்-முவாசாம் சா என்ற பட்டத்தைச் சூட்டிக்கொண்டார்.